ȘTIRI… INFORMAȚII… EVENIMENTE… (XXVIII)

ȘTIRI… INFORMAȚII… EVENIMENTE… (XXVIII)

3.09.1876: S-a născut Constantin Kiriţescu, istoric, scriitor român, autor al unei importante monografii dedicate participării României la prima mare conflagraţie mondială; a contribuit la dezvoltarea învăţământului secundar, a reprezentat ţara noastră la Liga Naţiunilor, în secţia şcolară (m. 12.08.1965).

***

4.09.1928: România a aderat la Pactul „Briand-Kellogg”, privind interzicerea războiului ca instrument al politicii internaţionale. Pactul a fost semnat la Paris, la 28.08.1928, de către 15 state.

***

4.09.1958: A avut loc, la Bucureşti, primul Concurs Festival Internaţional de Muzică „George Enescu”.

***

4.09.1997: La Campionatele Mondiale de Gimnastică, desfăşurate la Lausanne, echipa feminină de gimnastică a României a cucerit medalia de aur.

***

6.09.1817: S-a născut Mihail Kogălniceanu, istoric, publicist, scriitor, om politic, prim-ministru (1863-1865), ministru de Externe (1876, 1877-1879), membru al Societăţii Academice Române şi preşedinte al Academiei Române (1887-1890) (m. 20.06.1891)

***

7.09.1850: S-a născut Constantin Istrati, membru al Academiei Române, preşedinte al acestui for (1913-1916); împreună cu Petru Poni a pus bazele şcolii românşti de chimie (m. 29.01.1918).

***

7.09.1944: Şeful Marelui Stat Major, generalul Gh. Mihail, şi-a înaintat demisia în semn de protest faţă de modul în care era tratată Armata Română şi faţă de intrarea acesteia sub ordinele Înaltului Comandament Sovietic.

Cererea i-a fost respinsă, trebuind să accepte colaborarea cu Armata Roşie. La 12.09.1944, a doua oară, îşi dă demisia şi îşi exprimă refuzul de a accepta „ciuntirea şi destrămarea oştirii”.

DOINA BÂRCĂ

Contents